Tom Clancy's Rainbow Six Siege

Tom Clancy's Rainbow Six Siege הוא משחק יריות בגוף ראשון שפותח על ידי Ubisoft Montreal והופץ על ידי Ubisoft. המשחק שוחרר לפלטפורמות Microsoft Windows, PlayStation 4 ו-Xbox One ב-1 בדצמבר 2015. המשחק שם דגש גדול על הרס סביבתי (כלומר אפשרויות הרס ושינוי במפה עצמה, כמו פיצוץ קיר) ושיתוף פעולה בין חברי הקבוצה. בכל סבב כל שחקן מקבל שליטה על דמות התקפה או הגנה במצבי משחק שונים הכוללים השתלטות על חדר, חילוץ בן ערובה וניטרול פצצה. המשחק לא מכיל מצב קמפיין (כלומר מצב משחק יחיד עם עלילה), אך אף על פי שהדגש הוא על מצב מרובה משתתפים, עדיין יש מספר משימות אותן ניתן לבצע לבד כאשר מטרתן לאמן את השחקנים החדשים ולהכיר אותם לריינבו.

על מנת לדמות מצבי בני ערובה אמיתיים, מפתחי המשחק התייעצו וביקרו יחידות עלית ללוחמה בטרור. מנוע המשחק הוא AnvilNext 2.0  והוא זה שמאפשר את אפשרויות ההרס במפה.
המשחק הוכרז באירוע E3 2014; הוא היה מועמד ל-4 פרסים וזכה לתשבחות חיוביות רבות, בייחוד על מצב מרובה המשתתפים ועל האופי הטקטי של המשחק. עם זאת, המשחק ספג גם ביקורות על התוכן הדל והמחסור במערכת התקדמות. החברה הוציאה עדכונים, שיפורים וחידושים רבים והמשחק זכה לביקורות חיוביות יותר ויותר. החברה יצרה שיתוף פעולה עם ESL וזה תרם להפיכתו של המשחק לכותר נוסף של ספורט אלקטרוני. בפברואר 2019 דווח על כ-45 מיליון שחקנים בכל הפלטפורמות.

 משחקיות 
Rainbow Six Siege הוא משחק יריות בגוף ראשון בו שחקנים בוחרים דמות מתוך מספר רב של דמויות מלאומים שונים, בעלות גאדג'אטים, נשחקים ותכונות שונות. הדמויות מחולקות ל-2 קבוצות: התקפה והגנה והדבר מוביל לכך שלעיתים קרובות הקבוצות המתחרות לא מאוזנות ביכולות שלהן. לפיכך המשחק שם דגש על טקטיקה כבר משלב בחירת הדמויות והתכנון הראשוני. הדמויות הבסיסיות אשר יצאו עם הפצת המשחק לראשונה שייכות ליחידות ה-SWAT, GIGN, GSG-9, SAS והספצנאז; כל יחידה בסיסית כוללת 2 דמויות התקפיות ו-2 הגנתיות. בכל רבעון יוצא עדכון חדש הכולל בתוכו 2 דמויות חדשות, לרוב אחת התקפית ואחת הגנתית כך שהתווספו דמויות רבות נוספות. שחקנים חדשים מתחילים עם דמות בסיסית הנקראת Recruit (טירון), אשר אין לה גאדג'ט, מסוגלת להניח קיר מיגון אחד בלבד והיא יכולה להשתמש רק בכוונת ברזל. לאחר כל משחקון השחקן צובר כסף איתו הוא יכול לקנות בהדרגה דמויות שונות. לכל דמות יתרונות וחסרונות וכל דמות דורשת טקטיקה שונה, לפיכך ההתקדמות לא מתבצעת על ידי קניית דמויות אלא על ידי פיתוח החשיבה הטקטית, מהירות התגובה ועבודת הצוות של השחקנים.

 משחקון 
משחקון הוא מספר סבבים במהלכם 2 קבוצות, 5 שחקנים כל אחת, מתחרות זו בזו (PVP) באותו מצב משחק. המטרות בכל משחקון משתנה בהתאם למצב המשחק שנקבע מראש וכוללות:
 Hostage: על הקבוצה ההתקפית לחלץ את בן הערובה בשלום, כאשר הקבוצה ההגנתית מטרתה לשמור על בן הערובה עד לסיום הזמן.
 Secure Area: על הקבוצה ההתקפית להשתלט על חדר מוגדר, כאשר הקבוצה ההגנתית מטרתה לשמור על דומיננטיות בחדר זה (כלומר כאשר יש 2 מתקיפים ומגן אחד, המתקיפים יצליחו לטהר את החדר).
 Bomb: על הקבוצה ההתקפית לנטרל את הפצצה בעזרת הטמנת תוכנה בתוך החדר המוגדר, כאשר הקבוצה ההגנתית מטרתה לשמור על הפצצה ולמנוע את הטמנת התוכנה.

כאמור כל משחקון מורכב ממספר סבבים, כאשר כמות הסבבים נקבעת על פי מצב המשחקון (פירוט בהמשך). בתחילת כל סבב כל שחקן יבחר את הדמות איתה הוא רוצה לשחק, מאיפה הוא רוצה להתחיל (אם הוא מתקיף) או באיזה חדר הוא רוצה להתמקם (אם הוא מגן, בחירה הנעשית בצורה דמוקרטית, כלומר החדר שקיבל הכי הרבה הצבעות יהיה החדר המרכזי של כל המגנים) ומיד לאחר מכן השחקנים יעברו למצב של טרום-סבב, האורך 45 שניות. במהלך זמן זה, המתקיפים ינועו עם מצלמות ניידות ברחבי המפה במטרה לאתר את מיקום המגנים, לזהות נקודות תורפה, לזהות את הדמויות שנבחרו על ידי המגנים ובנוסף ינסו למקם את המצלמות במיקומים אסטרטגיים מבלי שהמגנים יזהו אותם - מצלמות אלו יכולות לשמש את השחקנים המתקיפים עד לסיום הסבב, כמו גם את אלו שמתו ובכך הן מספקות מידע חשוב במהלך המשחק.
המגנים לעומת זאת, ינצלו את הזמן הזה על מנת להטמין מלכודות, למגן את הקירות, לאתר ולהשמיד את המצלמות של המתקיפים ולהתמקם במקומות נסתרים ויעילים.

הסבב עצמו אורך 3–4 דקות (בהתאם למצב המשחקון) ובמהלכן כל צד כבר השיג את המידע הבסיסי אותו הוא צריך על מנת להתחיל. ככלל, כל סבב בכל מצב משחק, יוכרע אם כל השחקנים של צד מסוים מתו. כאשר שחקן נהרג על ידי שחקן אחר, הוא יוכל לראות את שמו וכן יראה סרטון קצר המראה כיצד הוא מת מנקודת מבטו של היריב שהרג אותו.
כאשר שחקן מת הוא לא יכול לחזור לחיים באותו סבב, אלא יחכה לתחילת הסבב הבא. המשחקיות עצמה מעודדת קרבות מטווח קצר ומתאפיינת בשיטות לוחמה אורבנית הכוללות טיהור חדרים, פתיחת זיגים, הרס קירות, שימוש ברימוני נפץ והלם וריבוי תת-מקלעים ורובי סער. כמו כן, הסאונד מהווה מרכיב חשוב במשחק, שכן ניתן לשמוע את הצעדים של כלל הדמויות, דבר המשפיע ישירות על מהלכים והחלטות בזמן אמת. שחקנים רבים מתאגדים בקבוצות ומשתמשים בצ'אט או במיקרופון על מנת לתאם את התוכניות שלהם מראש, לספק מידע לחבריהם בזמן אמת ולתאם את התקדמות וטיהור החדרים בצורה הדרגתית ויעילה. כמו כן, קבוצות כאלו מצליחות לייעל את התיאום בין היכולות, כלי הנשק והגאדג'טים של הדמויות מאותה קבוצה על מנת ליצור א-סימטריה ולהפר את האיזון בין הקבוצות, ובכך שיתוף הפעולה מתבטא בצורה הטובה ביותר.

ישנים 4 מצבי משחקונים:
 Newcomer: מצב הפתוח אך ורק לשחקנים עד רמה 50 ומכיל 3 מפות בלבד. מיועד לשחקנים חדשים ומאגד אך ורק אותם.
 Quick Match: המצב הקלאסי, מכיל את כל המפות הקיימות במשחק ופתוח לכלל השחקנים.
  Unranked: מצב המדמה את Ranked, אך ללא דירוג.
 Ranked: מצב תחרותי המכיל אך ורק את מצב המשחק פצצה. כמו כן בתחילת כל משחקון במצב זה, כל צד יבחר דמות התקפה ודמות הגנה שהוא מסיר למשך כל הסבבים עד לסיום המשחקון (סך הכל 4 דמויות חסומות לכולם בכל משחקון). הבדל נוסף הוא שכאן כל צד מתחיל בהגנה או התקפה ונשאר בצד זה למשך 3 תורות.

 דירוג 
בכל עונה (רבעון) הדירוג מתאפס ומתחיל מחדש. לפיכך בתחילת כל עונה, כל שחקן יצטרך לשחק 10 פעמים במצב Ranked אשר יקבעו את הדירוג הראשוני שיקבל לאותה עונה. מעתה ואילך כל הפסד או ניצחון במשחקון יגרע או יוסיף ניקוד וישפיע על הדירוג של השחקן. ככל שהשחקן משחק יותר משחקונים, כך כמות הנקודות שנגרעות או מתווספות לו קטנה, והדירוג שלו למעשה מתייצב.

הבדלים בין מצב Ranked למצב Quick Match:
שחקנים נכנסים לקבוצות על פי דירוג והיריבים בדירוג דומה
המערכת עובדת על עיקרון "הקבוצה הטובה ביותר ב-5 הסבבים":
על הקבוצה לנצח לפחות ב-4 סבבים
על הקבוצה להיות בהפרש של לפחות 2 ניצחונות
מקסימום הסבבים עומד על 9
כמות הכסף שמקבלים עם ניצחון, גבוהה פי 2 מב-Quick Match
יציאה ממשחקון באמצע, תוביל לענישה כספית (50% פחות) וחסימה ממצב Ranked למשך זמן מסוים (15 דקות ויותר)
זמן הסבב עומד על 3 דקות במקום 3 דקות ו-30 שניות
קיימות פחות מפות
בתחילת כל משחק, כל קבוצה בוחרת דמות הגנה ודמות התקפה שהן חוסמות למשך כל המשחקון

אופן הדירוג מבוסס על:
הרמה של השחקנים/קבוצה
האם הקבוצה ניצחה או לא
ניקוד ויחס הרג/מוות לא משפיעים על הדירוג
הבדלי רמות גבוהים משמעותית בין הקבוצות ישפיעו בצורה דרמטית על שיטת המידרוג:
אם קבוצה בדירוג ארד תפסיד לקבוצה בדירוג זהב, לא יהיה שום שינוי בדירוג שלהם
אם קבוצה בדירוג זהב תפסיד לקבוצה בדירוג ארד, יהיה שינוי משמעותי בדירוג שלהם
יציאה מהמשחקון באמצע, תוביל בהכרח לירידה בדירוג, גם אם הקבוצה בסופו של דבר ניצחה:
יציאה מהמשחק או חוסר פעילות נחשבים
בעיות אינטרנט/תקשורת יחשבו להפסד אם הקבוצה הפסידה, אך לא יחשבו לניצחון אם הקבוצה ניצחה (מסיבה זו, שחקנים אשר משחקים במצבי המשחק Ranked ו-Unranked וחווים בעיות אינטרנט אשר גורמות לניתוקים, יכולים להיכנס למשחק מחדש ולהתחבר ישירות לאותו משחקון שהם היו בו, ללא קבלת עונש)

הדירוג עצמו מבוסס על נקודות בשם MMR) MatchMaking Ranking) ואם שני שחקנים רוצים לשחק ביחד, עליהם להיות בעלי הפרש MMR של עד 1000 (למשל: שחקן א' עם דירוג 1000 ושחקן ב' עם דירוג 2300, לפיכך הם לא יכולים לשחק אחד עם השני).

 דמויות 
המשחק מכיל (נכון לדצמבר 2019) 52 דמויות - 26 התקפיות ו-26 הגנתיות. כל דמות מתאפיינת בלאום, כלי נשק (כולל אקדחים), גאדג'טים, חפצים ותוספות שונות. להלן טבלה המכילה את כל הדמויות נכון לדצמבר 2019:
+ דמות  צד  התמחות  נשק ראשי  נשק משני  גאדג'טים  יכולת  מגן  לאום  יחידה  שנה Fuze  התקפה  טיהור, רתק, מיגון  6P41, AK-12  PMM, GSH-18  רימון עשן, פורץ דלתות/חלונות  ירי של רימוני נפץ קטנים לתוך חדר (3 שימושים לסבב)  יש  הפדרציה הרוסית  ספצנאז  0 Glaz  התקפה  קליעה לטווח בינוני/רחוק  Dragunov  PMM, GSH-18  רימון עשן, קלימגור  כוונת רגילה עם מכפל המגדיל פי כמה המאפשרת לו גם לראות דרך עשן וגז; הרובה חזק מספיק על מנת לחדור שמשות מטוס וחלונות ודלתות ממוגנים  -  הפדרציה הרוסית  ספצנאז  0 Kapkan  הגנה  מילכוד  9X19VSN, SASG-12  PMM, GSH-18  רימון נפיץ, מטען חבלה נשלט מרחוק  מלכודת נפץ אשר מתפוצצת בעת מעבר של יריב דרך חלון או דלת ממולכדים  -  הפדרציה הרוסית  ספצנאז  0 Tachanka  הגנה  רתק  9X19VSN, SASG-12  PMM, GSH-18  מיגון לפריסה, חוט תיל  מקלע נייח על גבי חצובה ובעל מיגון זכוכית קשיחה לאזור הפנים מדגם RP-46  -  הפדרציה הרוסית  ספצנאז  0 IQ  התקפה  מודיעין  AUG A2, 552 Commando, G8A1  P12  פורץ דלתות/חלונות, קלימגור  אקדח בעל התקן אלקטרוני המזהה את כל ההתקנים האלקטרוניים של האויב (כולל מלכודות)  -  גרמניה  GSG-9  0 Blitz  התקפה  מיגון  -  P12  רימון עשן, פורץ דלתות/חלונות  מגן טקטי המספק הגנה מלאה מפני כדורים, הגנה חלקית מפני חומרי נפץ וכן 4 הלמים אשר מסנוורים את האויב שנמצא מול המגן  יש  גרמניה  GSG-9  0 Jäger  הגנה  חסימה  416-C Carbine, M870  P12  מיגון לפריסה, חוט תיל  מכשיר הנדבק לקיר ומנטרל כל רימון של האויב אשר נתפס בטווח ההשפעה שלו  -  גרמניה  GSG-9  0 Bandit  הגנה  חסימה  MP7, M870  P12  חוט תיל, מטען חבלה נשלט מרחוק  מסוגל להניח מצברים המספקים חשמל לקיר ממוגן או לחוט תיל ובכך חוסמים גאדג'טים של פורצים התקפיים, פוגע בכל אויב שבא במגע עם החשמל ומשמיד את כל המצלמות הניידות של האויב שבאות במגע עם החשמל  -  גרמניה  GSG-9  0 Twitch  התקפה  מודיעין, סבוטאג'  Famas G2, HK417, Sdass Compact  P9, Classic 586  פורץ דלתות/חלונות, קלימגור  בעלת מצלמה ניידת אשר מסוגלת לירות טייזר שמנטרל כל אמצעי חשמלי של היריב וכן מסוגל להוריד חיים ליריב עצמו בפגיעה ישירה  -  צרפת  GIGN  0 Montagne  התקפה  מיגון  -  P9, LFP586  רימון הלם, רימון עשן  מגן טקטי המספק הגנה מלאה מפני כדורים והגנה חלקית מפני חומרי נפץ, ניתן למגן גם את הרגליים, על חשבון השימוש באקדח  יש  צרפת  GIGN  0 Rook  הגנה  חיים  MP5 MLI, P90, Sdass Compact  P9, Classic 586  רימון נפיץ, מיגון לפריסה  מספק לכלל הקבוצה מיגון קרמי המעלה את העמידות לכדורים  -  צרפת  GIGN  0 Doc  הגנה  חיים  SG CQB, MP5, P90  P9, LFP586  חוט תיל, מצלמה ממוגנת  מסוגל להעלות לעצמו את החיים או לחבריו לצוות, כמו כן מסוגל להרים פצוע במהירות גבוהה מאוד  -  צרפת  GIGN  0 Ash  התקפה  פריצה  R4-C, G36C  M45 Muesoc, 5.7 USG  פורץ דלתות/חלונות, רימון הלם  בעלת מטול נפיץ היוצר פתחים דרך קירות וחלונות עץ וגם כאלו ממוגנים  -  ישראל  SWAT  0 Thermite  התקפה  פריצה  556XI, M1014  M45 Muesoc, 5.7 USG  קלימגור, רימון הלם  בעל מטען המסוגל לפרוץ קירות ממוגנים  -  ארצות הברית  SWAT  0 Castle  הגנה  חסימה  UMP45, M1014  M45 Muesoc, 5.7 USG  רימון נפיץ, מצלמה ממוגנת  מסוגל להניח מיגון מיוחד על דלתות וחלונות, דרכו לא ניתן לירות  -  ארצות הברית  SWAT  0 Pulse  הגנה  מודיעין  UMP45, M1014  M45 Muesoc, 5.7 USG  חוט תיל, מטען חבלה נשלט מרחוק  בעל מכשיר אלקטרוני המאפשר לו לזהות את דפיקות הלב של אויב סמוך, גם אם הוא מאחורי קיר  -  ארצות הברית  SWAT  0 Sledge  התקפה  פריצה  L85A2, 591A1  9226, MAC11  רימון רסס, רימון הלם  בעל פטיש המסוגל לפרק כל דלת וחלון ממוגנים ולא ממוגנים וכן קירות עץ וגבס  -  הממלכה המאוחדת  SAS  0 Thatcher  התקפה  סבוטאג'  AR33, L85A2, M590A1  P226 Mk 25  קלימגור, פורץ דלתות/חלונות  בעל רימונים אלקטרומגנטיים אשר משבשים והורסים אמצעים חשמליים שונים של האויב (מצלמות לא נהרסות, אלא מושבתות לזמן מסוים)  -  הממלכה המאוחדת  SAS  0 Mute  הגנה  חסימה  MP5K, M590A1  P226 Mk 25, SMG-11  מטען חבלה נשלט מרחוק, מצלמה ממוגנת  בעל משבש תדרים אשר משביתים כל אמצעי אלקטרוני של האויב אשר נכנסים לטווח ההשפעה  -  הממלכה המאוחדת  SAS  0 Smoke  הגנה  חסימה  FMG-9, M590A1  P226 Mk 25, SMG-11  מיגון לפריסה, חוט תיל  בעל רימוני גז אשר מורידים לאויב חיים בהדרגה כל עוד הוא נמצא בתוכו  -  הממלכה המאוחדת  SAS  0 Buck  התקפה  פריצה  C8-SFW, CAMRS  Mk1 9mm  רימון רסס, רימון הלם  בעל מטול המשמש כשוטגאן, איתו הוא יכול להטיל נזק כבד על אויב מטווח קצר או לחלופין לפרוץ דלתות/חלונות ממוגנים ולא ממוגנים וכן קירות עץ וגבס  -  קנדה  JTF2  1 Frost  הגנה  מילכוד  Super 90, 9mm C1  Mk1 9mm  מיגון לפריסה, מצלמה ממוגנת  יכולה להניח מלכודות דובים, אשר פוצעות את האויב במכה אחת ומנטרלות את התנועה שלו עד שחבר צוות שלו יבוא לחלץ אותו  -  קנדה  JTF2  1 BlackBeard  התקפה  מיגון  Mk17 CQB, SR-25  D-50  פורץ דלתות/חלונות, רימון הלם  בעל מיגון זכוכית משוריינת אשר מגן על אזור הפנים שלו  -  ארצות הברית  Navy SEALs  1 Valkyrie  הגנה  מודיעין  MPX, SPAS-12  D-50  מיגון לפריסה, מטען חבלה נשלט מרחוק  יכולה להניח מצלמות נייחות נוספות ברחבי המפה ובכך מגדילה את שדה הראייה של הקבוצה שלה  -  ארצות הברית  Navy SEALs  1 Capitão  התקפה  רתק  PARA-308, M249  PRB92  קלימגור, רימון הלם  בעל רובה חצים המסוגל לירות הן חצים המפזרים עשן והן חצים הפולטים אש בעת פגיעה  -  ברזיל  BOPE  1 Caveira  הגנה  סבוטאג', הטעיה  M12, SPAS-15  PRB92  רימון נפיץ, מצלמה ממוגנת  מסוגלת לרוץ בשקט לזמן מוגבל, מה שמאפשר לה לנוע בין כוחות האויב. כמו כן, כאשר היא דוקרת אויב, הדבר חושף את המיקום של כל חברי הקבוצה המתקיפה בפני כל המגנים  -  ברזיל  BOPE  1 Hibana  התקפה  פריצה  Type-89, SuperNova  P229, Bearing 9  רימון הלם, פורץ דלתות/חלונות  מסוגלת לירות "פרחים" אשר פורצים קירות ממוגנים; יש לה שליטה גבוהה יותר במה גודל הפרצה שהיא יכולה ליצור (מפתח רגיל ועד למעבר לשחקנים)  -  יפן  SAT  1 Echo  הגנה  סבוטאג'  SuperNova, MP5SD  P229, Bearing 9  מגן לפריסה, חוט תיל  מתפעל מצלמות ניידות שמסוגלות להצמד לתקרה ומשגרות (בהוראה שלו) גלי קול אל האויב, במטרה לגרום לו לאבד את שיווי המשקל שלו  -  יפן  SAT  1 Jackal  התקפה  מודיעין  C7E, PDW9, ITA12L  ITA12S, USP40  רימון עשן, פורץ דלתות/חלונות  בעל קסדה מיוחדת המאפשרת לו לזהות עקבות רגליים של האויב, לאתר בזמן אמת את המיקום של אחד היריבים שיצר את העקבות ולשדר זאת לכל המתקיפים  -  ספרד  GEO  2 Mira  הגנה  סבוטאג'  Vector .45 ACP, ITA12L  ITA12S, USP40  חוט תיל, מטען חבלה נשלט מרחוק  מסוגלת לפתוח חרך ירי בקיר עץ/גבס/ממוגן כאשר הראייה מתאפשרת רק מצד אחד (היריב יראה חרך שחור), אותו ניתן לפתוח לירי בצורה בלתי הפיכה (מה שגם חושף אותה לפגיעה של האויב)  -  ספרד  GEO  2 Ying  התקפה  סבוטאג'  T-95 LSW, SIX12  Q-929  קלימגור, פורץ דלתות/חלונות  בעלת רימוני הלם מיוחדים אשר מסנוורים את החדר מספר פעמים וכן בעלת משקפי מגן המונעות ממנה להסתנוור מרימונים אלו  -  הונג קונג  SDU  2 Lesion  הגנה  מילכוד  SIX12 SD, T-5 SMG  Q-929  רימון נפיץ, מצלמה ממוגנת  מסוגל לפזר מלכודות רעל קטנות ובלתי נראות ברחבי המפה, אשר בפגיעה באויב ייתקעו בו ויאטו את קצב ההליכה שלו עד שהוא יוציא אותן (ובכך מוריד את הנשק שלו לאותו רגע)  -  הונג קונג  SDU  2 Zofia  התקפה  פריצה, סבוטאג'  LMG-E, M762  RG15  קלימגור, פורץ דלתות/חלונות  בעלת מטול דו-שימושי המאפשר לה הן לפרוץ דלתות וחלונות ממוגנים או לא ממוגנים (וכן קירות עץ וגבס), אלא גם לירות רימוני הלם  -  פולין  GROM  2 Ela  הגנה  סבוטאג'  Scorpion EVO 3 A1, FO-12  RG15  מגן לפריסה, חוט תיל  יכולה להטמין פצצות-הלם אשר מופעלות בעת מעבר של האויב בסמוך אליהן; אך בניגוד לרימון הלם רגיל, הן לא מסנוורת את האויב, אלא גורמות לטשטוש אצלו  -  פולין  GROM  2 Dokkaebi  התקפה  מודיעין, סבוטאג'  Mk 14 EBR, BOSG.12.2  C75 Auto, SMG-12  רימון רסס, רימון עשן  מסוגלת לגרום למכשירי הסלולר של האויב להשמיע צלצול (אשר חושף את מיקום האויב ודורש ממנו להוריד את ההגנה שלו במטרה לבטל את הצלצול) וכן להשתלט על המצלמות של האויב בעזרת מכשיר סלולרי של אויב שנהרג  -  דרום קוריאה  707th SMB  2 Vigil  הגנה  הטעיה  K1A, BOSG.12.2  C75 Auto, SMG-12  רימון נפיץ, מצלמה ממוגנת  מסוגל להיעלם ממצלמות האויב לזמן מוגבל  -  דרום קוריאה  707th SMB  2 Finka  התקפה  חיים  Spear .308, 6P41, SASG-12  PMM, GSH-18  רימון רסס, פורץ דלתות/חלונות  מוסיפה חיים עודפים לחברי הצוות שלה לזמן מוגבל וכן באותה פעולה מרימה את כל הפצועים בצוות  -  בלארוס  ספצנאז, CBRN (דמיוני)  3 Lion  התקפה  מודיעין  V308, M417, SG-CQB  P9, LFP586  קלימגור, רימון הלם  מסוגל להפעיל כטב"מ אשר משדר למשך מספר שניות את המיקום המדויק של כל אויב אשר נתפס בזמן תנועה  -  צרפת  GIGN, CBRN (דמיוני)  3 Maestro  הגנה  מודיעין, סבוטאג'  ALDA 5.56, ACS 12  Keratos .357 Pistol, Bailiff 410 Pistol  מגן לפריסה, חוט תיל  יכול להתקין מצלמה ממוגנת בעלת שדה ראייה רחב יותר מהמצלמה הממוגנת הרגילה ובנוסף לכך מסוגל לירות טייזר על אויב  -  איטליה  GIS  3 Alibi  הגנה  מודיעין, הטעיה  MX4 STORM, ACS12  Keratos .357 Pistol, Bailiff 410 Pistol  רימון נפיץ, מגן לפריסה  יכולה לפזר גאדג'טים אשר יוצרים הולוגרמה שלה; כאשר האויב יורה בהולוגרמה, עובר דרכה או מעביר דרכה מצלמה שלו, הגאדג'ט יתריע לכל הקבוצה המגנה למשך מספר שניות על המיקום המדויק של האויב שבא במגע עם ההולוגרמה  -  איטליה  GIS  3 Maverick  התקפה  פריצה  AR-15.50, M4  1911 Tacops  קלימגור, רימון הלם  משתמש במרתך אשר מסוגל ליצור חורים ואף פתחים בחלונות וקירות עץ, חלונות וקירות ממוגנים, קירות עץ וגבס, קירות ממוגנים ואף קירות ממוגנים עם חשמל  -  ארצות הברית  Delta Force  3 Clash  הגנה  מיגון  -  P-10C, SPSMG9  רימון נפיץ, חוט תיל  מגן טקטי המספק הגנה מלאה מפני כדורים, הגנה חלקית מפני חומרי נפץ וכן מסוגל לחשמל אויב ולהאט אותו במקביל (מלאי מוגבל, יש צורך לחכות לטעינה מחודשת של היכולת כל פעם)  יש  הממלכה המאוחדת  MPS  3 Nomad  התקפה  סבוטאג'  AK47M, ARX20  44 Auto MAG  רימון הלם, פורץ דלתות/חלונות  בעלת מטול היורה גאדג'ט אשר נדבק לקיר/חפץ וכאשר אויב עובר לידו הוא מועף לכיוון האנכי ונופל על הרצפה  -  מרוקו  GIGR  3 Kaid  הגנה  חסימה  AUG A3, TCSG 12  44 Auto MAG  רימון נפיץ, חוט תיל  בעל גאדג'ט אשר נדבק לקיר ממוגן ומספק לו מתח חשמלי; גאדג'ט על 2 קירות וכן ניתן להדביק אותו גם לרצפה ממוגן אם נמצאים מתחתיה  -  מרוקו  GIGR  3 Gridlock  התקפה  סבוטאג'  F90, M249  Super Shorty, SDP 9mm  רימון עשן, פורץ דלתות/חלונות  יכולה לזרוק גאדג'ט אשר פורס מלכודות קוצים רבות ברחבי החדר, פוצעות ומעכבות את האויב  -  אוסטרליה  SASR  4 Mozzie  הגנה  מודיעין, סבוטאג'  Commando 9, P10 Roni  Super Shorty, SDP 9mm  חוט תיל, מטען חבלה נשלט מרחוק  יכול לפרוס גאדג'ט אשר משתלט על מצלמה ניידת של האויב אם זה נכנס לטווח ההשפעה שלו  -  אוסטרליה  SASR  4 Nøkk  התקפה  הטעיה  FMG9, SIX12 Suppressed  5.7 USG, D50  קלימגור, פורץ דלתות/חלונות  מסוגלת להיעלם לזמן מוגבל מכל המצלמות של האויב  -  דנמרק  Jaeger Corps  4 Warden  הגנה  מיגון  M590A1, MPX  P-10C, SMG12  מיגון לפריסה, חוט תיל  בעל משקפי מגן אשר מונעות ממנו את ההשפעות של רימוני הלם  -  ארצות הברית  Secret Service  4 Amaru  התקפה  סבוטאג'  G8A1, SuperNova  ITA125, SMG11  קלימגור, פורץ דלתות/חלונות  בעלת גאדג'ט אשר מאפשר לה "להשתגר" בעזרת חבל אל עבר חלון או דרך פתח בתקרה  -  פרו  APCA  4 Goyo  הגנה  מיגון, סבוטאג'  Vector.45 ACP, TCSG 12  P229  רימון נפיץ, מטען חבלה נשלט מרחוק  יכול להניח מגן לפריסה ממוטען בחומר דליק; ברגע פגיעה במכל הדלק, הוא מתפוצץ ונדלק למספר שניות  -  מקסיקו  FES  4 Kali  התקפה  סבוטאג', קליעה לטווח בינוני/רחוק  CSRX 300  P226 MK25, C75 Auto  קלימגור, פורץ דלתות/חלונות  בעלת רובה צלפים בעל 3 טווחי ראייה, מסוגל לחדור קירות בקלות ואף מסוגל לנטרל קירות חשמליים  -  הודו  Nighthaven (דמיוני)  4 Wamai  הגנה  חסימה  AUG A2, MP5K  D-40, P12  מיגון לפריסה, חוט תיל  בעל גאדג'ט אותו הוא יכול לפרוס ברחבי החדר; הגאדג'ט משמש כמגנט לכל גאדג'ט מעופף של האויב: רימוני נפץ, רסס, הלם, עשן, מטולים ואף חצים  -  ניגריה  Nightaven (דמיוני)  4

מצבי משחק משניים
Terrorist Hunt: מצב משחקון בו השחקנים קבוצה של 5 שחקנים נלחמים נגד בוטים (PVE) במצבי משחק השתלטות או פצצה ולהם רמות קושי שונות הניתנות לבחירה מראש.
Situations: מצב משחק סינגל (שחקן יחיד) בו על השחקן להשלים משימות שונות המדמות מצבים של לוחמה אורבנית.
Tactical Realism: גרסה של משחקים תחרותיים, בה אין תצוגה עילית (HUD), את האפשרות לסמן אויבים ואת האפשרות לראות את חברי הצוות דרך קירות.

רקע
3 שנים לאחר השבתת תוכנית ריינבו, ישנה נסיקה בבפעילות חבלנית, כאשר "המסיכה הלבנה" הוא הבולט ביותר. היעדים של הארגון לא ידועים, אך הוא גורם לנפגעים רבים ולכאוס ברחבי העולם. על מנת להתמודד עם האיום החדש, תוכנית ריינבו קמה לתחייה כאשר בראשה המנהיגה Six. Six מגייסת לוחמים מיחידות עילית ברחבי העולם ומאמנת אותם על מנת שיוכלו להתמודד בהצלחה עם המסיכות הלבנות. השיא מתרחש כאשר המסיכות הלבנות מטמינים פצצות כימית באוניברסיטת בארטלט - לשם נשלחים הלוחמים של פרויקט ריינבו, במטרה לנטרל את הפצצות בזמן ולמגר את האיום של המסיכות הלבנות שנכחו במקום. המבצע מוגדר כהצלחה מסחררת על אף שהלוחמים ספגו אבדות. הסיפור מסתיים בכך ש-Six מתגאה בהחלטה להחיות את הפרויקט. צוות ריינבו מוכן למשימה הבאה שלו.

רכישות פנימיות
ככלל, לא משנה איזו גרסה של המשחק קנה המשתמש, כל אחד יכול לשחק בכל דמות, מפה ומצב משחק שקיימים. עם זאת, ניתן לבצע רכישות פנימיות על מנת להשיג עיצוב שונה (לדמות או לנשק) או לחלופין להקל על הרכישה של דמויות (קנייה מיידית של דמויות בכסף אמיתי במקום חיסכון של כסף-משחק לאורך זמן). המשחק מתבסס על שיטת מימון זו.

ביקורות
כאמור כבר בשנת 2014 המשחק היה מועמד ל-4 קטגוריות: ההופעה הטובה ביותר, משחק המחשב הטוב ביותר, משחק מרובה המשתתפים הטוב ביותר ומשחק האקשן הטוב ביותר. הוא זכה במקום הראשון בקטגוריית משחק המחשב הטוב ביותר. IGN דירגו את המשחק 8.5/10, GameSpot 8/10, Destructoid 8/10 ו-PC Gamer (US) 90/100 וככלל הביקורות היו בעיקר חיוביות, כאשר הן שיבחו בעיקר את מצב מרובה המשתתפים, הטקטיקה, מנוע ההרס ואת הכמות האינסופית של מצבים שונים בהם יכול שחקן להתקל. מצד שני הביקורות התמקדו במגבלות של התפתחות השחקן, עיצוב הדמויות והמחסור בעלילה או קו התקדמות כלשהו.

בשנת 2018 המשחק זכה במקום הראשון בקטגוריית Radio 105 eSports Game of the Year בטקס Italian Video Games Awards 2018 וכן במקום הראשון בקטגוריית Esports Title of the Year בטקס Australian Games Awards.

קישורים חיצוניים



קטגוריה:משחקי Xbox Series X/S
קטגוריה:משחקי יריות טקטיים
קטגוריה:משחקי וידאו קואופרטיבים
קטגוריה:משחקי וידאו שפותחו בקנדה